Publication: Magyar Közlöny
Issue: MK-1998-11 (Year: 1998, Number: 11)
Era: 1990-2004
Section: 6. számú melléklet a 9/1998. (II. 20.) BM rendelethez
Paragraph Index: 255

1. A választások eredménye A választási eredmények megállapítása két, egymástól elkülönülő szakaszból áll: — a választás nem hiteles eredményét tartalmazó tájékoztató adatok számítógépes előállítása a szavazóköri adatlapok feldolgozásával (5. számú melléklet), — a választás hiteles eredményének megállapítása. A választás hiteles eredményének megállapításában az OVB-t, a TVB-t és az OEVB-t a mellettük működő választási irodák (OVI, TVI, OEVI) az országos számítógépes választási rendszer működtetésével támogatják. Ennek érdekében valamennyi szavazóköri és választókerületi összesítő jegyzőkönyvet számítógéppel fel kell dolgozni. A HVI-ket a helyi szinten működő számítógépes rendszer segíti a szavazóköri jegyzőkönyvek ellenőrzésében, feldolgozásában. Az OEVB-k, a TVB-k és az OVB által kiállított hiteles jegyzőkönyvek alapján — a jogorvoslati határidők elteltével, a kifogások jogerős elbírálását követően — kialakuló végleges eredmény adatköre a következő: — a választók nyilvántartásával kapcsolatos adatok, — a szavazó választópolgárok száma, — a szavazatok megszámlálásával kapcsolatos adatok, — a forduló, illetve a választás eredményadatai, — a jogorvoslati eljárások eredménye.

Source: https://magyarkozlony.hu/hivatalos-lapok/695105b047be0b7b5c1a6ce7230085ffb3c21ee9/dokumentumok/e1795a0da7264d9d369c6b4f18d2600fc89f7f43/letoltes